Saluut :)    Also ha wieder mal chli zverzelle :) am dsishtig simmer ebe i die parfümerie ish mega intressant gsee... ha zwar wükli nid viel verstande die  het ziiiemlich schnel gred aber d gaelle hetmers nacher chli übersetzt swichtigst.. (aso übersetzt ish relativ sie redt ja au französisch haha:))  dfüehrerin het eus au erchlärt wiemer parfum träge söt... de unterschiid zwüsched eau de toilette, eau de parfum und parfum und wie die alli sötsch träge... (bi gad hei go luege was mis ish;))  jaa und nach de füehrig hemer no chöne teschte, yeah:) aber ha müesse sege das mis eifach sbeschti ish:) aber ish halt viel billiger dete welmer für so es  "normals" parfum us em lade halt fürd marke no extrem viel dezuezahlt... wasi no wüklich erstunlich gfunde han ish dases weltwiit nur öbe 2000 parfumeure giht... weltwiit, also ishes eine vo de rarste jobs ufde welt... und mer chan sich au fasht nirgends usbilde laa, in grasse gits e shuel wo pro jahr öbe 12 noie studente ufnimmt...     nach de füehrig dur d Parumerie Galimard, simer no nach Grasse, aber es het so abegleert das mer denkt hend es bringtses wüklich nöd sich go umeluge drum simer denn wieder zruggfahre aso mer sind eigentlich go shueh chaufe wel d ale optimistin natürlich kei iipackt het wo kei wasser durelönd...     am abig bini no zude sabrina und em bastien go znachtässe, ish mega gmüetlich gsee, sie hend mier viiiel verzellt vo valenzia :) hami entshide dasi au mal dete ane wet:)     am mitwuch hets immerno gregnet und drum hani am namitag chli how i met your  mother gluegt, yeah ich liebs! am abig bini denn mite Joelle und ihrere kollegin de Christiane a sonen Abigkurs zum englisch lerne... aso es ish eigentlich eifach es treffe zwüsched de christiane und ihrne fründe. ish aber uu intressant gsee, sie hend ja eigentlich welle chli englisch rede aber wells die einti fascht nid verstaht hendmer denn eifach französisch gred (super für mich)... ich bin mit abstand die jüngshti gsee aber es ish uu lässig gsee voralem was die einti verzellt het, die het 20 jahr in  amerika gwohnt... haha und ihre maa ish so lustig gsee, so en richtig amerikaner! jaa dete gömer ez wahrschinlich amig ane die nexte mitwuch äbig:)    jaa am dunshtig... hmm ah ja mier (sabrina und gaelle) sind go shoppe ime riesige iichaufszentrum nebed nice, heisst GAP3000.... mer hend jedoch weder öbis kauft no viel gsee, mer sind nämlich die meisti ziit en Massagesitz go usprobiere :) booah de ish aso genial gsee, mit heizig und allem! (Nur 350 Euro :P)    am fritig nach de shuel simmer  ine Oliveöl fabrikation, sie heisst Les Moulins de la Brague und ish in Opio. hend au e füehrig bechoo und haha so en lustige guide ghaa, dgaelle het ihm gseit er sölli langsam rede damit dsabrina und ichs verstönd und er het so langsam gred hej ich ha mich wüklich müesse zämeriisse nöd zlache:) ja und nach de füehrig hemer dörfe degustiere... mmmmmh so fein gsee! ha zum erste mal bewusst de unterschiid zwüsched oliveöl us grüene und us schwarze olive gschmöckt :) mmh... und es giht ja so viel verschideni oliveöl... aber sbeshti ish die olivepaschte mit grüene olive gsee... weni het chöne heti die ganzi ufgässe :)  het nacher no chöne chaufe aber ha denkt ich chauf denn am schluss und bringes mit id shwiiz :) ha defür öbis fürd joelle kauft nämlich un pâté de canard.. das het sie daa ghaa am erste tag woni aachoo bin und ish imfall wüklich no fein.. aso es ish eifach e fleischpaschte... und canard  (aso ente) ish da umenand glaub e delikatesse...    nach de olivedegustation simer zrug und dsabrina und ich hend eus en prosecco kauft und sind an strand go astosse:) ah ja am friitig ish ebe endlich wieder richtig schöns wetter gsee:) drum hemer denn gad de sunneuntergang chöne aluege, boah so schön. han viel föteli gmacht.. ah ja ich wür uu gern mal chli föteli ufelade aber ha sfalsche kabel mitgnoo, drum chani kei föteli ufelade:S.... ( wär froh wenn das die nögschti person chönti mitneh wo  abechunt)  jaa und nacher simer zude sabrina hei hend znacht koched und sind in usgang in cannes... hend ghofft dasmer vilch mal chli kuuhli lüt kenelerned... im irish pub hemer denn es paar vom collège kenneglernt.. unter anderem au shwiizer.. haha abr die hemer igendwie us de auge verlore womer usesind... denn simer wiiter is carré d'or, das ish so chli club und bar i eim macht aber sho am 2 zue drum hemer no welle in dadada club... sind also dete inegloffe ohni zahle nüt, hend eus denn aber denkt ja easy  denn gebemer djaggene ab und denn find sie so: oke pro person 2 euro fürs abgeeh und 10 euro fürde iitrit... mier hend eus ja so ufgregt, all chönd eifach inelaufe aber wenn djage abgeeh wetsh den zahls iitritt.. was ish das füre logik!? jaa drum simer denn wieder gange und heizue..     am samstig morge (haha ihr kenned mich, bin immer nach 5,6 stunde hellwach weni weggange bin) bini denn sho bald wieder ufgstande und den hetmer dsabrina aglüüte und gfunde öbi au wet mitchoo nach monaco, ich  natürlich sofort debii und denn hend sie mich welle go hole choo, aber sie hend nid daa anegfunde (haha so gross ishes nid;)) ja und bis mier eus denn gfunde hend ish de bastien ziemlich gstresst gsee.. es ish ebe so er will öbis vode sabrina und sie nöd umgekehrt und drum het sie welle dasi mitchume und für ihn bini halt im weg;) naja aber mer sind den nach monaco und es ish en wunderschöne tag gsee, hesh chöne im puli umelaufe ide sunne und drum au perfekt zum monaco go aluege... wüklich e sehr beeidruckendi  stadt oder fürstetum haha... mer sind so ufen hügel ufegloffe vowomer die ganz stadt gsee het und sie het also eigentlich nur us appartements, hüser und villene bestande... ui aber die lüüt dete, es het ja nid so viel touriste well no winter ish.. aber ui die lüüt, bi ja sowieso nid fan vo dem schicki micki aber haha dete hend nid nur die erwachsene armani aghaa sondern sho die chlinste... und de einti het so ziemlich schaubildlich (oh je das wort existiert nöd... wie seit mer?) sin autoschlüssel vom neue  merzedes umegspielt aso so id luft grüehrt und so, biser abegheit ish aber ish ja egal wener kaputt gaht oder verlore gaht oder? oh je.. hend denn aber doch müesse es föteli mache nebeme ferrari ;) aber monaco ish an sich eigentlich e wüklich schöni stadt, sehr suber:) wohni das gseit han het de bastien so gseit:oui comme dans la suisse ^^ haha recht häter... ja und die ältere hüüser sind au wunderschön und s lycée ish ufem hügel obe vowo über ganz monaco gsesch und so ufs meer abe! aso het nix degege ghaa  mini matur dete zmache;) am hafe une hets normalerwis es piscine aber ez hendses umfunktioniert zume patinoire ähm zunere iisbahn.. haha eifach so bi öbe 18 crad ade sunne... ja aber ish sho öbis speziells näbem meer go shlittshüenle... :) mer sind denn aber bald wieder gange well dparkgebühre sind also gstöört dete.    Vo Monaco simer denn direkt nach Nice gfahre (ufem wäg ish mer denn ufgfalle das Nice ja nice ish uf änglisch haha nice Nice) und dete simmer am strand no go en aperitiv neh vorem  znacht... de hämer gässe ime restaurant (dete womier au gsee sind letzt jahr) jaa und nachem znacht simmer no chli an carnaval! de ish mega kuuhl, de ish no bisam 8. märz muen aso unbedingt no go luege... ish es riesigs fäsht und mega bunt und alles... aber ish igenwie 10ni,11i gsee und alli lüüt no unterwegs mit ihrne chline chind ejejej... und überall hends vo dene sprays ghaa wod chash anderne konfetti oder so farb asprütze, drum hani für de rest vom abig blau-blondi haar ghaa (aso geg die kombination  hani nüt^^) nacher simer i sonen club/ bar namens: Wayne's (ja abi:)) de ish super gsee, voller kuuhle lüüt und total international. und die meiste sind au studente gsee! Am afang het no e band live musik gmacht so e rock band ish aso wükli hammer gsee:) nacher simer denn heigfahre, de bastien het extra nüt trunke ghaa...:) und mitem auto ishes au mega schnell vo nice nach cannes... jaa und denn bini endlich i mim bettli gse und ha dörfe laang usschlafe:)    ah ha no vergesse was passiert ish woni am  dunshtig heichoo bin nachem shoppe.. laufe so id wohnig ine und alles volle rauch.. mer het aso fasht nüt meh gsee und au fasht nid chöne shnuufe... hej bis ich tsheggt han was los ish.. bin aso id chuchi grennt und dete hets no züügs ufem herd ghaa und de herd ish aa gse! oh jee bin also gad echli verschrocke... aber ish zum glück nix passiert ha denn glüftet und mitlerwiile stinkts au nüme... haha und dpfanne hemer also chöne in chübel rüehre! djoelle het ebe welle für mich öbis choche und het den leider  vegesse de herd abstelle, sie ish aber denn genauso verschocke wie ich wonis ihre verzellt han... jaa jaa ish ja nüt passiert!    jaa das wärs glaub wider gsee... nögscht wuchenend ish im palais du festival et des congrès es spielfestival! det müemer denn gaah!    also ich sött mal go französisch lerne, ha viel zviel dütsch und englisch gred das wuchenend:S ejej... bin mer am überlege d Delf prüefig zmache, die ish da viel billiger as ide schwiiz und ide shuel würi perfekt druf  vorbereitet werde... wär sicher no guet für genf...    alors ich wünsche eu allne no en schöne suntig und e gueti wuche!    Bisous